നേതൃമാറ്റം: തീരുമാനം ഇന്നെന്ന് യെദ്യൂരപ്പ ബംഗളൂരു ബിജെപിയിലെ പാളയത്തില് പടയില് ഉലഞ്ഞ മുഖ്യമന്ത്രി ബി എസ് യെദ്യൂരപ്പ ലിംഗായത്ത് ശക്തികേന്ദ്രങ്ങളെ അണിനിരത്തിയതോടെ കര്ണാടകത്തിലെ നേതൃമാറ്റം അനിശ്ചിതത്വത്തില്. ലിംഗായത്ത് പുരോഹിതരും കോണ്ഗ്രസ് നേതാക്കളും യെദ്യൂരപ്പയ്ക്കുവേണ്ടി നിലയുറപ്പിച്ചതോടെ കേന്ദ്രനേതൃത്വം ആശങ്കയിലായി. മന്ത്രിസഭ രണ്ട് വര്ഷം തികയുന്ന തിങ്കളാഴ്ചത്തേക്ക് രാഷ്ട്രീയ സസ്പെന്സ് നീണ്ടു. തനിക്ക് നേതൃത്വത്തിന്റെ അറിയിപ്പൊന്നും ലഭിച്ചില്ലെന്നും മുഖ്യമന്ത്രിയായി തുടരുമോയെന്ന് തിങ്കളാഴ്ച അറിയിക്കാമെന്നും ഞായറാഴ്ച വൈകി യെദ്യൂരപ്പ മാധ്യമങ്ങളോട് പറഞ്ഞു. 25ന് നേതൃത്വം തീരുമാനം അറിയിക്കും, താന് വഴങ്ങും എന്നായിരുന്നു യെദ്യൂരപ്പ മുമ്ബ് പറഞ്ഞിരുന്നത്. രണ്ട് മാസംമുമ്ബ് രാജി സന്നദ്ധത അറിയിച്ചിരുന്നെന്നും യെദ്യൂരപ്പ കൂട്ടിച്ചേര്ത്തു. യെദ്യൂരപ്പ മികച്ച പ്രവര്ത്തനമാണ് നടത്തുന്നതെന്ന് ദേശീയ പ്രസിഡന്റ് ജെ പി നദ്ദ ഞായറാഴ്ച പ്രതികരിച്ചു. കോവിഡ് കൈകാര്യം ചെയ്തതിലെ വീഴ്ചയും മകന് ഭരണത്തില് ഇടപെടുന്നതും ഉയര്ത്തിയ പ്രതിഷേധ കൊടുംങ്കാറ്റില് യെദ്യൂരപ്പ വീഴുമെന്ന സൂചന ശക്തമായിരുന്നു. ജൂലൈ ആദ്യം ഡല്ഹിയില് നേതാക്കളെ സന്ദര്ശിച്ച് മടങ്ങിയെത്തിയ യെദ്യൂരപ്പ നേതൃമാറ്റം ചര്ച്ചയിലില്ലെന്നാണ് പ്രതികരിച്ചത്. എന്നാല്, തന്റെ ഭാവി നേതൃത്വം തീരുമാനിക്കുമെന്ന് പിന്നീട് തിരുത്തി. പിന്നീടാണ് യെദ്യൂരപ്പ തന്റെസമുദായത്തിലെ പുരോഹിതരെയും കോണ്ഗ്രസ് നേതാക്കളെയും രംഗത്തിറക്കിയത്. ചരടുവലിച്ച് നേതാക്കള് സമ്മര്ദം മറികടക്കാന് ലിംഗായത്തുകാരനായ ബസനഗൗഡ പാട്ടീലിനെ പരിഗണിച്ചാല് യെദ്യൂരപ്പയ്ക്ക് തിരിച്ചടിയാകും. യെദ്യൂരപ്പക്കെതിരെ പരസ്യകലാപം നടത്തിയ എംഎല്എയാണ് ബസനഗൗഡ. യെദ്യൂരപ്പയെ പിന്തുണയ്ക്കുന്ന പുരോഹിതര് അഴിമതിക്കാണ് കൂട്ടുനില്ക്കുന്നതെന്ന് ബിജെപി എംഎല്സി എ എച്ച് വിശ്വനാഥ് വിമര്ശിച്ചിരുന്നു. കേന്ദ്രമന്ത്രി പ്രഹ്ലാദ് ജോഷി, ബിജെപി ദേശീയ ജനറല് സെക്രട്ടറി സി ടി രവി, ദേശീയ സംഘടനാ സെക്രട്ടറി ബി എല് സന്തോഷ് തുടങ്ങിയവരുടെ പേരുകളും മുഖ്യമന്ത്രി സ്ഥാനത്തേക്ക് ഉയര്ന്നുകേട്ടിരുന്നു. 1988ല് രാമകൃഷ്ണ ഹെഗ്ഡെയ്ക്കുശേഷം ഒരു ബ്രാഹ്മണ മുഖ്യമന്ത്രി ഉണ്ടായിട്ടില്ല എന്നതിനാല് ജോഷിയും സന്തോഷും പ്രതീക്ഷയിലാണ്. സ്പീക്കര് വിശ്വേശ്വര് ഹെഗ്ഡെ കഗേരിയുടെ പേരും പ്രചരിക്കുന്നുണ്ട്.